Document ID: /roh_data/filtered/fineweb-2-filterrobots_roh.jsonl.gz/74042

Actualmain saja la cooperativa en tschertga da terren u dad in object ch'ins possia construir enturn. Quai ha Niculin Josty che fa part da la cooperativa ditg envers RTR. Ins saja en contact cun la vischnanca Alvra, che haja gia mess en vista ina parcella sut la scola ad Alvagni.
Ins veglia s’engaschar per l’entira Val d’Alvra, hai gì num. Per pudair finanziar projects, è la cooperativa a la tschertga da chapital da partenza. Igl è era pussaivel da daventar commember da la societad che s'engascha per spazi d'abitar per indigens.